b'\n_START_ARTICLE_\n11. zra\xc4\x8dnodesantna divizija (testna)\n_START_SECTION_\nZgodovina\n_START_PARAGRAPH_\nDivizija je bila ustanovljena 18. decembra 1942 kot pehotna divizija. Februarja 1943 je bila reorganizirana v zra\xc4\x8dnoprevozno divizijo v Camp Mackallu (Severna Karolina). Med drugo svetovno vojno se je bojevala na Novi Gvineji, Leyteju in Luzonu. Bila je prva zavezni\xc5\xa1ka voja\xc5\xa1ka enota, ki se je izkrcala na Japonsko med vojno (\xc4\x8deprav si zasluge za to lasti 1. konjeni\xc5\xa1ka divizija._NEWLINE_Maja 1962 se je v poveljstvu XVIII. zra\xc4\x8dnoprevoznega korpusa sestal Howzov odbor, ki je razpravljal omo\xc5\xbenosti uporabe helikopterjev za pove\xc4\x8danje mobilnosti kopenske vojske na boji\xc5\xa1\xc4\x8du. Odlo\xc4\x8dili so se, da ustanovijo testno divizijo, ki bi preizkusila nov koncept._NEWLINE_Divizija je bila sestavljena iz zra\xc4\x8dnoprevozne bojne skupine 187. pehotnega polka in dodanih in\xc5\xbeenirskih in artilerijskih enot. Uradno je bila ustanovljena 1. februarja 1963 v Fort Benningu (Georgia). Septembra 1964 je sodelovala v veliki vaji Sokolje rezilo, v kateri je prvi\xc4\x8d preizkusila mo\xc5\xbenosti zra\xc4\x8dnomobilnega bojevanja. 1. julija 1965 se je zdru\xc5\xbeila z 1. konjeni\xc5\xa1ko divizijo v 1. konjeni\xc5\xa1ko divizijo (zra\xc4\x8dnomobilno). S tem je divizija prenehala obstajati.'